Vegeduks moe Passy etol (trutca ke Luce)

Vegeduks moe Passy etol ~ Constructions - Quai de Passy (FR)

Vegeduks moe Passy etol ( francavon Constructions - Quai de Passy ) tir trutca lumkirafa gu 100 × 82 cm-, i puntalingeks keve stama skuyun gan Maximilien Luce francaf lingesik bak 1907.

Bata trutca koe Hôtel-Dieu tcilaxe ke Mantes-la-Jolie (Franca) re ( 2018 ) tigir.

Nuyevafa gustuca ke Luce al jupar da va exava elimapon dulapeyer. Remi blira va jontika trutca nedisa va dodelik koe kobasa nakila kle lingeyer, i koe nakila lize bagaliuca ke ayik tir kan nubedafa is vieleafa sugara nekev dirotevafa ristara vanpilkasa va belunda ke bata kobara. Dof lum koe batyona trutca loviele dere tigir : ilkik me tir antaf ise kobaver, do palik walzilis va milyona zegara isu ape djumera va exura va ristas bolk. Ton sinafa opeluca, bat dodelik is kobasik tid mafelaf lion dam strabik lingen ta lidarotifa trutca.

 Dere rupec 

 Stragela 

 Ferretti, p. 133

|style="vertical-align: top;"|

|}

Vegeduks moe Passy etol (trutca ke Luce)
Vegeduks moe Passy etol (trutca ke Luce)